
Raffaele Serafini lu veve 

La buine gnove che o spietavin 
e je biadelore rivade dopo 


a pagjine 4 
SGNUFS SPORTS: 
NO UN BALON 
MA MANARIE E SEE 


Interviste a Michael 
Del Pin campion 
di "Timbersports" 


pagjine 6 
ELEZIONS IN SLOVENIE: 
FAT IL GNÛF 


PRESIDENT 


Borut Pahor, 54 agns, 
al è stat confermàat 
par altris cinc agns 


une spiete di 9 agns 


BLANC O NERI, SE AL È BON NOL FÂS MAL. 
IL ROSATELLUM INVEZIT TI BRUSE | BUDIEI 


Scrivi di lecs eletoràls in Italie 

intai ultins agns al è un pòc tant 
che interessàsi di croniche nere. Al 
vùl dî cori daùr a cualchi cerviel 
criminòs che al cîr la formule 
magjiche par fà vinci il so partît 
ancje se no son i vòts, e che al trate 
la Costituzion tant che che il codic 
de strade de bande di cui che nol 
cjate parcament e si imbuse intai 
puescj risiervàts ai disabili. 
_E in chest zîr, al è un President 
de Republiche che tant che il 
cabaretist “Mandi Mandi” al dîs 
gaiòs che dut al va ben. 
_Par nô furlans, la leg eletoràl e je 
impuartante parcè che o vin capît 
che o vin di fà la vòs gruesse se 
o volìn otignî cualchi risultàt de 
nestre specialitàt e magari impedî 
che nus e puartin vie. Sedi par 


Par catalan “esperar” al vàl dî tant 
“spietà” che “sperà”, ma in chestis 
ultimis setemanis al somee che 

la date dai 21 di Dicembar, cu 

lis elezions regjonàls, si le spieti 

a fuart, come se prime di chel 
moment nol podès sucedi nuie, ma 
cence masse sperancis. 


LIS GRANDIS MOBILITAZIONS 
CATALANIS A ÀN FAT VIGNÎ 
FÙR TROP CHE A SON 
ANTIDEMOCRATICS IL GUVIER 
E IL STÀT SPAGNÙL, trop che e 
je politicizade la justizie, ma no son 
rivadis a butà jù chel sisteme. 

In Catalogne e je cumò une 
polarizazion, cun indipendentiscj 
simpri plui convinçûts che un 

futûr te Spagne al è impussibil, 

ma ancje cun unioniscj convincùts 
che cualsisei sisteme, ancje ilegàl 

e violent, si pues justificà, cun 

dutis lis bausiis e ipocrisiis che a 
coventin, pùr di mantignî la Spagne 
“une e grande”. 

Rivà a une soluzion al reste 
ancjemò une vore lontan: dai 


sè Giorgio Cavallo 


mancjance di competencis 


che di bécs, viodût 





che nus àn gjavàt 
1.500 milions ad an 
sui cirche 5.000 dal 


CRE: «al! Ee 
belanç regjonâl. ESERE 


O stimi che o 
vedin il dirit 
sacrisant di podê 
jessi rapresentàts 
in Parlament sedi 
tant che minorance linguistiche 
sedi in maniere indipendente dal 
sisteme dai partîts politics talians. 
_Salacor, ancje insiemi cui slovens e 
cui todescs. 

_E al è propit chest che 

il Rosatellum al vûl impedî a ducj i 
coscj, cuntune uniche ecezion che 

e ven fate pal Sudtiròl, che si visin 
dai sclops dai agns 60 e dai vòts di 
fiducie incassàts. 


scandais al somee che cui che al 
vingarà, al vinçarà di masse pòc. 
Se a varan la maiorance i partîts 
catalaniscj, a Madrid a cjataran 


_Pes minorancis 

dal F-V], il vincul di 

acès ae ripartizion 

dai secs al è metût 
al otigniment di une 


Fear i, percentuàl dal 20% a 


nivel regjonàl o ae vitorie 


dulà che nol è pussibil 
nancje il vôt diszontàt. 

_E pal Senàt, che la 
Costituzion e risierve su base 
regjonàl, si è lâts ben di là di cetant 
che al sucedeve fin cumò, abilitant 
ae acuisizion dai secs dome lis listis 
che a rivin a soiàrs di vòt (3 o 10%) 
in dut il stàt talian. 


_No son dome chestis lis vilanadis 


costituzionàls che il pat disgraciàt 
tra PD, Forza Italia e Lega 

Nord nus àn fatis, gjavant di fat 
ogni pussibilitàt di sielte tra lis 


AI Se bi: 





simpri un mùr di gome, no si 
podarà mai otignî un referendum 
concuardàt, cemùt che al è sucedùt 
in Scozie; se a saran di plui i vòts 


in doi colegs uninominài, 











candidaturis secont il scheme 
“compre un e paie doi”. Cierts 
juriscj a son daùr a cirî di fà 
esprimi la Cort Costituzionàl 
prime dal vòt, ma viodùt cemùt 
che e je lade in passât no je tante 
sperance. “Imbroie e scjampe” al è il 
sproc di cui che al à fate la leg. 
_In Friûl e je daûr a cressi la 
cussience che la democrazie 
rapresentative intal stàt talian e je 
in crisi profonde e che dome un 
protagonisim dai teritoris al pues 
tornà credibilitàt a une sovranitàt 
popolàr. No dome ca di nô. Ancje 
il Venit e la Catalogne lu àn a pene 
afermàt: ognidun a mit so. 

Nol sarà facil, ma se il Friùl al 
volarà vê un futùr pai siei citadins 
e pes sôs comunitàts, un segnàl al 
varà di dalu. E 


dai unioniscj, vàl a dî PP (popolars, 
di diestre), PSC (socialiscj), C'S 
(populiscj oportuniscj), a varan 
acusis di iregolaritàts e imbrois e 
in ogni càs no podaran proponi 

un guvier salt e implantàt su la 
condivision di un program. 


AL SOMEE CHE LA POLITICHE 
E SEDI DISPOSSENTE, come une 
moscje che e bat simpri su chel 
veri. Ce che al romparà il veri, se 
no sarà la politiche, e podarà jessi 
la economie: la Spagne e je un 

stàt debil in ducj i sens, indebitàt, 
destinàt, ancje pe crisi cu la 
Catalogne che e je la sò regjon plui 
produtive, a indebilîsi e indebitàsi 
ancjemò di plui. 

Il debit de Spagne cu la Europe 

al è dal sigûr tra i motîfs che a àn 
puartàt lis plui altis istituzions de 
Union a pandi, almancul a nivel 
uficiàl, une poie ferme al guvier di 
Rajoy: ce sucedaraial cuant che la 
incapacitàt e coruzion spagnole a 
daran di risultàt une crisi inmò plui 
grivie? E 


zà vincùt intal 2015 


© 


NU, 





7} 
URN 





2 





LINT FU RLANE 


E cumò, anin 
di gnùf a vinci 


= O sierìn l'an cuntune vito- 
rie: Sapade e torne in Friùl. Si 
sin batûts dispès bessòi fra ducj 
in chescj agns, par che chest al 
sucedès, tal mieg di “lenghis do- 
plis” che a peraulis a sostignivin 
chest dirit, intant che intai fats 
a ritardavin il risultàt final. 

= O celebrìn in maniere juste, 
e nol sucét dispès, cemùt ancje 
che o celebrìn cu la publicazion 
dal nestri libri Cuntristorie de 
Prime Vuere mondiàl 1914-1918 
une altre medaiute. Graciis al 
grant Agnul Floramo par vé 
zontàt un tassel impuartant a 
dutis lis iniziativis che o vin 
afrontadis par contrastà la 
retoriche talianiste. 

>k*£ Tant che par Sapade, no vin 
(al va indevant a pagj. 2) © 


FIESTIS 


La redazion e fâs i miôr auguris 
a ducj i letôrs e a lis lôr fameis 


Bon Nadal, 


bon finiment e bon principi. 
Che Diu us dei dal ben, 
par chest an 
e par chel cu ven 


Si tornîn a viodi 


in Fevrâr 
(in Zenâr il giornal al polse) 


> ed 

& (di pagj. 1) 
E cumò anin 
di gnùf a vinci 
mai molât. 
1K Alc al è daûr a cambia e il 
merit al va ancje al cûr dal popul 
catalan che al à metàt in lûs lis 
contradizions dai stàts centra- 
liscj, de Europe dai banchîrs e 
dai resonîrs, fasint risaltà e torni 
a emerzi la nature autoritarie 
dal regjim spagnàl. Il franchi- 
sim nol è muart, cemùt che dal 
rest i rivocs fassiscj e naziscj a 
dimostrin un pòc dapardut: lis 
minorancis, tant che la storie e 
à dimostràt, a saressin lis primis 
vitimis sieltis. 
kx Vigjila su lis vielis e gnovis 
formis che il totalitarisim al po- 
darà assumi al vûl dî pai furlans 
cjapàsi sù in plen e in prime per- 
sone ognidun la responsabilitàt 
di gjestî in propri il futàr: chest al 
significhe autonomie. 
> Cheste duncje la gnove sfide, 
includude ché eletoràl dal an 
prossim pe Regjon e par comuns 
impuartants tant che Udin. Il 
senari si mostre simpri plui clàr 
tra chei che a sielzaran di inschi- 
riàsi di flanc e di cirî aleancis cui 
partîts talians, e cui che al sielzarà 
invezit la strade opueste. 
kk Chest al è l’element vêr e unic 
che al discrimine. A ognidun il 
cjapàsi la responsabilitàt che di 
ché al varà di rindi cont no al 
nomenît o al elet di turni, ma al 
popul furlan. 
>= Il timp des indecisions, dai 
distinguo leàts dispès a vecjos 
personalisims al è finît, tant che al 
è finît ancje chel dal disimpegn, 
de passivitàt. 
I sapadins nus àn dimostràt che 
al è pussibil vinci se si reste unîts 
in non dal Friùl, pal Friùl. Il rest 
e je miserie, umane e politiche. Il 





DANUS 
UNE MAN! 





Se tu vuelis fà une 


donazion ae nestre 
riviste tu puedis falu 
midiant bonific. 
IBAN: IT32 V063 4063 
8801 0000 0001 208 
li de Casse di Sparagn 
dal Friûl-VJ - Sede di 
Glemone (UD) 
Ancje une picule cifre e 
pues manda indevant la 
nestre (e tô) bataie par 
un Friûl plui furlan 





Intune sale dal Consei de Provincie 
di Udin plenone, al è stàt presentàt 
vinars ai 3 di Novembar il libri di 
Angelo Floramo Cuintristorie de pri- 
me vuere mondiâl 1914-1918, di pòc 
publicat dal nestri mensîl La Patrie 
dal Friûl. Ae presince dal president de 
Provincie di Udin Pietro Fontanini, 
dal president de Assemblee de 
Comunitàt Linguistiche Furlane 
Diego Navarria, dal diretòr de Patrie 
dal Friùl Dree Venier, dal president 
de omonime Clape di Culture Dree 
Valcic e dal autòr Angelo Floramo, 
l'incuintri al è stàt une rare ocasion 
par scoltà la storie de Prime Grande 
Vuere in Friùl cun vôs sincirie. Une 
liende ben divierse di cemùt che le 
conte la retoriche nazionaliste ta- 
liane. 


JESSUDE FÙR A PONTADIS, MÊS 
PAR MÉS, DILUNC IL 2014, LA 
“CUINTRISTORIE” e à cjatàt la 
forme di libri tal mês di Otubar, par 
une publicazion tant domandade 
soredut pal mùt di tratà la materie, 
risultàt di cetantis ricercjis - fùr dal 
ordenari -, condusudis di un intele- 
tuàl e storic di grande onestàt tant 


che Angelo Floramo. 


A MODERÀ LA PRESENTAZION 
A UDIN, AL È STAT IL DIRETÒR 
DREE VENIER, che al à ricuardàt 
che “lis cuintristoriis” a son di cja- 
se tal nestri mensîl furlan. Prime 
di dutis, la Cuintristorie dal Friùl di 
Pre Josef Marchet, e dongje di lui 


E torne fùr salde, massime intai 
ultins timps, la gole mate di une 
vore di lòr di voltà par talian ce che 
pre Toni al à pensât, volùt e scrit 
par furlan. 

Il rimpin che si tire in bal par solit 
al è: “pre Toni al à scrit robis tant 
impuartantis che nol è just che a 
vegnin a cognossilis dome chei che 
a capissin il furlan (che a son masse 
pòcs, lu savìn), ma al covente che al 
vegni let di ducj chei che il talian lu 
san, ma il furlan no”. 

Metude cussì, si scugnarès ancje 
dàur reson: rivà adore di slargjà il 
‘pinsîr’ di pre Toni a plui int che si 
pues e sarès une robe meretorie, e 
sante. In teorie. Però jo o fâs cheste 
riflession: “Ma pre Toni, no jerial in 
stàt di scrivi daurman lui par talian? 
E se la rispueste e je, e e scuen sei sì 
- e ancje intun talian splendit, par 
sigûr miei che no tancj talianons 

- ma no lu à fat, al è il câs di 
domandàsi parcè.” A1 è chi che la 
cuistion e devente delicade e grivie 
e, stant che no si pues domandàjal, 
al tocje di resonài sore. 


OGNIDUN AL VARÀ LA SÒ 
RISPUESTE: JO O CÎR, CU LA 
UMILTAT CHE E COVENTE, di 
pandi la mé, e o dîs che al è saltàt 
fàr dal ‘seminari dulà che i vevin 
imponàùt di fevelà dome par talian, 
improibît di fevelà par furlan, la 
sò e nestre lenghe: al è evident che 
a lui cheste imposizion i à parùt 
falade, par no dî selerade, cuintri 
de identitàt dal so popul e cuintri 
de incjarnazion de religjon inte sò 
e nestre culture e lenghe, che lui al 
viodeve che e jere daùr a là sù pai 
stecs. Cussì al varà pensàt ben che 
inte sò vite e vore di om, di predi 


UNE CUINTRISTORIE 
CHE E JE STORIE 


Presentat il libri di Angelo Floramo 
su pe Prime Vuere Mondial il Friùl 


e© Alessio Screm 


la opare di un grant anarchic furlan 
tant ch Felix Marchi, e al so flanc 
si zontin Pre Checo Placerean e Pre 
Toni Beline. 


IL LIBRI DI FLORAMO AL SCAN- 
CARE LA VISION DE RETORI?- 
CHE NAZIONALISTE TALIANE, 
contant in undis cjapitui, curts e di 
leture cetant plasevule, cemùt che «e 
je lade tra popui che par secui a son 
stàts in pâs, cjatàts nemîs par colpe 
dal nazionalisim». Chest si lu lei in 
tune des dòs introduzions che a vier- 
zin il libri, gjavadis di articui jessùts 


su la Patrie dal Friûl tal 2011. 


LETURIS ANTICIPADIS DI UN 
PREFAZION SCLETE DI DREE 
VALCIC, che al dîs tra Paltri che 
chest libri al rapresente «une tape 
di un percors scomengàt intal 2015 
cuant che si vin acuarts che ben 
pocjis a saressin stadis lis vòs che si 
saressin alcadis cuintri de maree di 


RETI 
fabio 





LA CUVIERTINE DAL LIBRI 


disinformazion, di sotanance vergo- 
gnose a pet di une version mistificade 
di ché ete». Valcic al siere ancje il 
libri cuntune postfazion - dongje di 
un scrit di Pre Toni -, dal titul clàr: 


Voltà Antoni Beline 
par talian, la mê opinion 
(contrarie) 


eo Rem Spicemei, 


parochian di pre Toni 


e di mestri al varès vùt di fà alc di 
ce che al jere in stàt di fà par fài 
cuintri a di cheste ande suicidiarie, 
imponude dal Stàt Italie, e che 
ancje la Glesie di un pieg i leve 
daùr. Ve mo che di cuant che al à 
fat cheste pensade al à tacàt a cirî 
di meti rimiedi, cjamantsi di une 
grande responsabilitàt personàl, 
biel che i sarès stàt cetant plui facil 
talianà come dibot ducj e ubidî a 
lis autoritàts dal Stàt e de Glesie, 
impen di là in tichignis tant cun 
chel che cun ché altre. Si à tratàt 
di une sielte personal che i à 
costàt no pòc e che, come par ogni 
robe considerade “superiòr”, se je 
cjamade cun tante fuarce moràl e 
dignitàt. 


“SÌ, MA PARCÈ AIAL FAT UN 
TANT?”. Pre Toni, cu la sô no 
comune inteligjence, sensibilitàt e 
amôr pe sò tiere e pal so popul e 
lenghe al varà pensàt: “o ai di fà alc 
par solevà cheste int che e je daùr 

a butà vie cence nissun rispiet la sò 
identitàt linguistiche, o vuei dài une 
man par che e puedi mendsi, e la 
robe che jo o soi in stàt di fà al pues 
sei juste il gno compuartament 
personal inte gjestion de religjon, 
stant che o soi ancje predi; tant che 
mestri di scuele, e tant che scritòr, 


stant che mi cjati a vê biei talents 
par scrivi. E il dut o vuei fâlu 
massime doprant la nestre lenghe, 
par che il gno popul al vedi di vê 
gust de sô culture ancestrâl, che 
Stât e Glesie i àn di masse timp fat 
dispreseà”. 


E PRE TONI ALORE SI À 
METÙT A DÎ E A SCRIVI ROBIS 
IMPUARTANTONIS IN CHÉ 
LENGHE, par che il popul al 

ves vùt gust di svicinàsi a jê cun 
gole, ancje se cun fadie, stant 
l’analfabetisim che al è stàt tignût 
de scuele taliane, che i à fat parfin 
odeà la sò lenghe naturàl. Partant, 
pre Toni al è ancjemò di just che 

si pandi cun ché lenghe, par vie 
che il so popul nol è saltàt fùr di 
ché vuate culturàl e al covente che 
al seguiti, leìntlu, a imparà la sò 
lenghe, a bevi la sò peraule, cun chê 
sô aghe cree, come che lui tant al 
bramave. 

Lis més conclusions a son il risultàt 
di un sintî dut personàl, che al 
diven ancje di chel pòc che o soi 
stàt in stàt di cognossi pre Toni. 
Insume, o voi a interpretà i fats 
daùr di ce che mi pâr di vê olmàt 
inte vite di chel Om e de sò grande 
vore culturàl, religjose e leterarie, 
che a jerin un dutun. Il 


Daspò di cent agns no àn domandàt 
ancjemò perdon. 


A FASIN FINTREMAI IMPRES- 
SION LIS PERAULIS DAL PRE- 
SEAT ANGELO FLORAMO, fin dal 
principi. Di cuant che la Italie, de- 
cidût di ce bande stà, e segne il con- 
fin tirant la linie di Cormons. Cussì 
parincj, amîs, furlans, di une bande si 
cjatin a vê di stà cul re talian, di chê 
altre cul Imperadòr austroongjarés. 
E par evità che e si copassin tra di 
lôr, ju àn mandts a scombati sul 
front Galizian, cuintri i Rus. A cjase 
i vecjos, i fruts, lis feminis, a patî la 
fam, la miserie, la vergogne, violencis 
di ogni sorte, oròrs cetant gràfs. Lis 
feminis, i stupits di vuere, la mula- 
rie, i anzians, oms deventàts di bot 
soldàts, il popul furlan tal insiemi, 
a son i protagoniscj dismenteàts di 
cheste cuintristorie che ur torne - e 
nus mostre - la lòr vere muse, partint 
e restant tal bas. 


A IMPRESSIONIN I NUMARS, 
COME TAL TIERG CJAPITUL: 
“Sîs MIL OMBRIS”, Une tragje- 
die pari a «vincjecinc taramots dal 
1976». E sîs mil di lòr, di montu- 
re austriache parcè che nassùts a 
Aquilee o a Grau, «scancelàts dai 
memoriài de Storie». Un libri di lei, 
parcè che al fâs pensà. Al fâs vignî 
voie di aprofondî, di cirî altris fonts 
e di confrontàlis. Par viodi ben un 
altri toc fondamentàl di nô furlans. 
Une Cuintristorie che e je storie. I 


Europe e Friul: 
lis memoriis di 
Gianfranco Ellero 

Di pòc al è stàt dat aes stampis il 
volum I Friuli in Europa. L'Europa 
in Friuli. Al è un libri-interviste là 
che William Cisilino al interviste 
Gianfranco Ellero: il storic al 
conte di se in rapuart ai fats e 

ai acjadiments dal teritori e de 
Europe. 

E il libri di fat al ripasse un 

pôc dute la storie dal Friùl e in 
graciis de forme de interviste 

al risulte di leture agjile. Il titul 
cun dentri la Europe al diven de 
convinzion di Ellero che il Friûl si 
lu capìs slargjant i studis al contest 
european, stant che «il Friùl al è ché 
plui europeane des regjons». Il libri, 
par talian, al è publicat dal Iszitûz 
Ladin Furlan Pre Checo Placerean 
cul contribùt de Provincie di Udin. 
Inte ocasion de sò presentazion, a 
fin Otubar intal salon dal Consei 
provinciàl di Udin, al professòr 
Ellero e je stade consegnade la 
Medaie de Provincie pai siei merits 


di storic. (LP4F) E 

Sapade/Plodn biadelore 


in Friul! 


La buine gnove tant spietade e je rivade 


Sapade e jere bielzà furlane. Anzit, 
che se nol fos stàt cussì no varessin 
fat une bataie lungje scuasit dîs 
agns. Dut càs, cumò e je furlane 
ancje par dirit, stant che ai 22 di 
Novembar la Cjamare dai deputàts 
e à votàt in maniere definitive la lec 
che e previòt il passag dal Comun 
dolomitan dal Venit al Friùl- 
Vignesie Julie: 257 sì, 20 no e 74 


astignùts. 


IN PRATICHE, IL CONTRARI DI 
CE CHE AL JERE SUCEDÙT 165 
AGNS ZA FA, cuant che Sapade 

e le cu la provincie di Belum 

daspò secui che e jere stade prin 
sot dal Patriarcjàt e po dal imperi 
austroongjarés, dutun cul Friùl. 
Duncje leams storics, culturài, di 
mentalitàt e di frecuentazion che 

a motivin in forme uniche ché 
domande che il Parlament le à 

fate buine. E gnove cumò e je la 
strade tecniche e aministrative che 
si varà di fà par rindi concret chest 
proviodiment; gnove par vie che 
mai nissun paîs al è passàt di une 
Regjon ordenarie a une Speciàl. 
Tant al è vér che ancjemò nissun 

al sa cun precision in ce timps che 
si podaran mudì i confins su la 
cjarte gjeografiche e il stes sindic 
di Sapade, Manuel Piller Hoffer, 

al à dit che al è in spiete di savé 

se al rivarà un comissari e, se sì, 
par trop timp. Nancje la «mari» 

de lec, la eurodeputade Isabella 

De Monte, che cuant che e jere 
senatore sul imprin de legjislature 
e veve presentàt il dissen di lec, e 
cognòs i timps. Si sa par sigûr che 
la leg e à di jessi metude in pratiche 
midiant di decrets atuatîfs dal 
Guvier, ma no si sa in trop timp. 
«O cròt che i prins interlocutòrs dal 
Guvier a saran lis dòs regjons» e à 
dit la politiche, che cumò e à bielzà 
scomengàt a sburtà par che te 
prossime legjislature i tocji a Cint 
di tornà in Friûl. 


ANCJE CHEST PAÎS, CUMÒ IN 
PROVINCIE DI VIGNESIE, AL 
À PANDUDE LA SÒ VOLONTÀT 
CUNTUN REFERENDUM, COME 
SAPADE, Alì la prime mosse le à 
fate il Consei comunàl tal Lui dal 
2007 e ai 8 e 9 di Març dal 2008 
il referendum al mostrà che il 95% 
di chei che a votarin — il 75,5% 

di chei che a vevin dirit — a jerin 
pal sì al Friùl. Di in ché volte si 

è rivàts al més di Mai di chest an 
par che il Parlament al cjapàs in 
considerazion la facende, fasint 
buine la lec. Un troi che al dave 
simpri batiment di cùr e dispès ai 
sapadins e je tocjàt di tignî il flat 

e sperà che la robe e les indevant. 
Cun di fat, no son mancjàts i 

tentatîfs di fermà il procès, che dut 
câs al è rivàt a là indevant: ae fin di 
Setembar al à votàt a favòr il Senàt 
e po si è lâts di buride par podè rivà 
a fà votà ancje la Cjamare prime 
che e finìs la legjislature. 


A PENE FATE LA LEG, I 
CONTRARIS DAL VENIT A ÀN 
SUBIT CIRÙT IL MIEC PAR 
BLOCALE, Il venezian e cjàf grup 
ae Cjamare di Forza Italia, Renato 
Brunetta, al à scrit al president de 
Republiche par che no le firmi, e 
il president dal Consei regjonàl 
dal Venit al à bielzà dit che la 
Regjon le contestarà devant de 
Cort Costituzional. Dut câs, la 
plui part dai interessâts no si dan 
pinsîr, par vie che a considerin che 
lis obiezions no àn sostance. A 
lavorà a bracecuel par che Sapade 

MERITS 
E FORTUNIS 


e© Dree Venier 


Sapade/Plodn e torne a cjase, in 
Patrie, e il merit i va dut ai sapa- 
dins: politics e gjornài a àn simpri 
strissinade indevant la cuistion 
come se e fos une cròs che i jere 
tocjade, obleàts dal ativisim dal 
Comitàt par Sapade/Plodn in Friùl. 
Lobietîf, invezit, al jere rimandà, 
distrai, scjafoiàle a planc a planc. 
Ma al è sucedùt un colp di fortune: 
prime des elezions, i partîts talians 
a àn vût di fasi biei e alore a àn 
puartàt biadelore la cuistion in 
Parlament. Li che il passag in Friùl 
nol podeve che jessi fat bon, parcè 
che e jere une robe juste. Cumò, la 
stesse robe e à di sucedi pal Comun 
di Cint, che al à fat i referen- 

dum pal passag, e il nestri gjornàl 
di cumò indevant a ’nt fevelarà 
ancje se nissun lu fasarà: come 

che o savés che al à simpri fat par 


Sapade/Plodn. Il 


VE] BENVENUTI È 


IN FRIULI VENEZIA GIULIA f 

e fos adimplen furlane a son stadis 
ancje lis istituzions dal Friûl- 
Vignesie Julie, i siei parlamentàrs 
e la Assemblee de comunitàt 
linguistiche furlane. La Anci Fvg, 
la Associazion dai Comuns, e à 
bielzà invidat il sindic di Sapade/ 
Plond pe assemblee di Dicembar e 
il president de Provincie di Udin, 
Pieri Fontanin, al à dit che al à di 
passà a palaç Belgrado che al à di 
regalài la bandiere dal Friùl. E 

Il “bentornade” a 
Sapade/Plodn 


E je stade fiestone grande a Sapade a 
pene che la Cjamare e à votàt ai 22 di 
Novembar.Il Comitàt,che tal 2008 si 
incaricà di metin in pîts il referendum 
e in chescj agns al à simpri tignût dûr, 
si è butàt sù e jù pes stradis dal paîs e 
ancje lis cjampanis a àn sunàt a fieste. 
Al jere parfin comovàùt Alessandro 
Mauro, il coordenadôr dal Comitât, 
che al à ricuardât chei che cumò no 
son plui ma che a àn tant scombatût 
par chest risultât. E in gjonde ancje 
il puartevôs dal Comitât, Danilo 
Quinz, mestri di schi e di dîs agns 
incà impegnât a puartà Sapade in 
Friûl. «Bentornade», le à saludade il 
president de Provincie di Udin, Pieri 
Fontanin. E la presidente de Regjon, 
Debora Serracchiani: «Chest vôt al 
è un at di justizie tai confronts de 
comunitât di Sapade. Cumò o speri 
che l'aiar al sarà plui seren e a saran 
poiadis di bande lis polemichis e 
lis contraposizions». Content ancje 
il president dal Consei regjonâl, 
Franco lacop, che al à dade la gnove 
in direte ai conseîrs riunîts in Aule 
e chei a àn rispuindùt cuntun lunc 
batimans. Gjonde de politiche, di 
gampe e di diestre e gjonde ancje 
tai Comuns de Assemblee linguistiche 
furlane: «O ai il cûr a Sapade — al à 
dit il president Diego Navarria -. 
O speri che nissun si intesti cheste 
vitorie che e je dute e dome dai sa- 
padins che a son stàt testarts e a àn 
vùt la convinzion e la costance di 


tienî dûr». E (A. L.) 





GNO 
COS a VS 


DAL FRIJL 


Midiant de storie dai cognons 
furlans, si fâs ancje la storie dal 
nestri Friùl. Chest mês us proponìn 
3 cognons che no si disarès, ma a àn 
divignince slovene. 


(gjavats fûr di «I cognomi del 

Friuli» di Enos Costantini e Giovanni 
Fantini ed. La Bassa/LithoStampa. 0 
ringraciìn i aut6rs pe disponbilitàt e pe 
colaborazion). 


GOLLES 
Dal adietîf sloven go/ cun —ez al è 


vignût fûr il cognon Go/ez, che al 
ven scrit Goles. 

Gol par sloven al vûl dî “crot, 
dispueât, spelât, coçon” e duncje in 
origjin si sarà tratât di un sorenon 
di un cun pôcs cjavei. 

Al è un cognon tipic di Stermizza, 
tal comun di Savogne. 

1314 Danielis dicti Golic in Carnia; 
1321 Antonij filij Goleçan a Cividale; 
1381 Jurius dictus Goliç a Cividale; 
1612 Grigor Goles de Starmaz; 1651 
filius Lucae Goles de Stermiza. 


SITTARO 


Al derive, cun le zonte di —ar, dal 
sostantîf sloven sito “tamés”. Facil 
che al sedi stàt il sorenon di un che 
al faseve draçs. Tipic dal comun 

di San Pieri dai Sclavons, si cjatilu 
ancje a Azide e Vernàs. 

1643 Rev. Martinus Siter curato 

di Volzana scrive al Patriarca 
d’Aquileta:... 


questi asperi monti, dar Sufficiente 


à me è impossibile in 


pabulo Spirituale à tante anime 
Sottoposte a questa mia Cura, per 
tanto ripresento Joanne Velicognia a 
V. Ill ma et Rev.ma Supplicandola 
humilmente resti gratiata di 
habilitarlo al resto dei Ordini Sacri 
Senza ulteriore interstitio a fine 
Vengano Suffragate anime et io 
disgranato della anscianza et Solevato 
di Si grava Stra Ordinario Peso... 


SCOZIERO / SCOZZIERO 


Cognon documentàt a Cividàt fin 
dai prins dal Sîscent, si cjatavilu 
ancje a Sorzint e, in dì di vuè, al 

è une vore presint des bandis di 
Cjaurét, sot la forme slovene di 
Skoctr. 

Di fat, al derive propit dal verp 
sloven skociti che al vùl dî “saltà”, 
che al vignive une volte dopràt ancje 
come sostantîf fevelant di personis 
une vore pigulis di stature e che a 
jerin puartadis a vê dispès scats di 
gnervòs. 

1501, 28 dic. Gasparino Scocir q. 
Mattia di Sorzento vende per 50 
duc. livello 5 St. fr. al nob. Franc. g. 
Federico de Portis; 1692 Jseffo Scoccier 
di Cividale, lavorante di bottega di 
D. Carlo Brusandola, teste in docum. 
della Fraterna del SS.mo Rosario di 
S.Pietro Schiavoni. i 





La Provincie di Udin 
e da ae Universitàt 
di Udin la Cjasute 

dal Tresinte, 


CHE E SARÀ 
INTITULADE A 
Marzi di Strassolt 





LA CJASUTE DAL TRESINTE DI VIA MAZZINI 
A UDIN 


Cu la dismission des provinciis par 
vie de riforme che e met in cjamp 
lis Uti, i bens possedàùts des primis a 
van cedûts. Par fortune, in Provincie 
di Udin e esist une aministrazion 
cuntune cierte sensibilitàt. In chest 
sens al va il trasferiment de Cjasute 
dal Tresinte ae Universitàt dal Friùl, 
che dopo e fasarà buine la destina- 
zion di ûs in cjàf ae Societàt Sientifiche 
e Tecnologjiche Furlane, cu la intitula- 
zion al professòr Marzi di Strassolt. 
Chestis lis tapis dal iter che, midiant 
di chel, la Provincie di Udin e passarà 
la proprietàt de cjase di vie Mazzini, 
l'edifici in venezian gotic plui vieri 
de citàt di Udin. Calcolade l'insedia- 
ment abitatîf plui antîc de citàt, in 
origjin inte cjase dal Ttresinte a jerin 
a stà artesans, tant al è che ancjemò 
sul tacà dal Votcent al plan tiere al 
lavorave un cjaliàr. Cheste cjase e ra- 
presente l'unic edifici restàt in citàt 
di stîl romanic, ancje se, in origjin, 
al faseve probabilmentri part di un 
grup di pigulis cjasis similis, li che a 
vivevin fameis di modescj artesans. 
L'imobil, che nol jere dopràt di aro- 
mai une ventine di agns, al jere stàt 
acuisît de aministrazion provinciàl 
daspò de licuidazion dal Consorzi 
Universitari Furlan (Cuf). 


SECONT IL PRESIDENT DE 
PROVINCIE DI UDIN PIERI 
FONTANINI, «O din cussì biadelo- 
re compiment ae idee origjinarie dal 
professòr Strassolt; la realtàt che lui 
al à fondade e varà cussì une sede di- 
gnitose, intal cûr di Udin, capitàl dal 
Friùl. La sò e reste ancjemò une idee 
ancjemò origjinàl e inovative: la valo- 
rizazion de marilenghe intal contest 
dai studis sientifics e tecnologjics, a 
conferme de dutilitàt e de viertidure 
di une lenghe che ben si preste a jessi 
doprade ancje in cjamps sientifics». 
«La sede e podarà jessi doprade par 
fins istituzionài ma ancje tant che 
lùc di lavòr di dotorants che si im- 
pegnin in progjets sientifics veicolàts 
in lenghe furlane» secont Antonino 
Morassi de Societàt Sientifiche e 
Tecnologjiche Furlane. Wi (LPdF) 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 

Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


